Una celebració postissa – Ganemos Torrent
T0t i que el quaranta aniversari no es troba catalogat entre les celebracions característiques del calendari cívic, per a nosaltres té un sentit especial haver arrribat a aquesta data que subratlla la formació dels primers ajuntaments democràtics després de la llarga etapa del cop d’estat protagonitzat pel general Franco, que, dit siga de pas, també va durar més de 40 anys, però no arribà a la cinquantena, afortunadament.
Abril de 1979 significà per als pobles i nacionalitats de l’Estat espanyol i, per a Torrent també, l’obertura d’un bri d’esperança, una alenada d’aire fresc en què s’albirava un canvi en la forma de fer política.
Nosaltres reivindiquem una societat civil organitzada, com a expressió de la voluntat popular i és per això que en aquesta data del quaranté aniversari de la constitució dels ajuntaments democràtics, seguim pensant amb la institució real d’una democràcia participativa i directa, radicalment democràtica.
No hi ha cap mena de dubte que ja que hem arribat fins ací i que ens ha costat una quarantena d’anys, s’ha d’aconseguir, a partir d’ara, que des de la municipalitat torrentina, siguem capaços de construir una ciutat viva, inquieta políticament i social,respectuosa amb el media ambient, coeducadora, sensible a les necessitats de la ciutadania en el seu conjunt, (especialment amb els col·lectius més desprotegits o desfavorits) i fidel defensora de la democràcia.
Des de l’ajuntament s’ha de procurar una societat laica on prime el respecte a totes les creences, s’ha de procurar instar els altres estaments de l’Estat a que s’invertisca més en educació, que és la nostra garantia de futur, que els nostres majors gaudisquen del descans que es mereixen i que al mateix temps, ens puguen transmetre tots els seus coneixements.
Ens situem del cantó d’una corporació local que siga garant dels drets humans mitjançant experiències democràtiques on, el protagonime residisca en les persones i en els moviments socials.